Molitve tješenja trpećem Isusu Kristu


Molitve tješenja 
Trpećem Isusu Kristu

1. Molitva

Vječni Oče, kad si se spremao poslati Svoga Jedinorođenog Sina, našeg Gospodina Isusa Krista, u ovaj svijet sa svrhom da nas spasi i donese jedan novi raj u svijet po Predragocjenoj Krvi iz ljubavi, rekao si: "Koga da pošaljem, tko će otići otkupiti Moj narod?"

Nebeski dvor je umuknuo dok Tvoj Sin nije odgovorio: "Evo me, pošalji Me Oče." Čast i Klanjanje Tebi o Božanska Ljubavi; hvala i duboko štovanje Tvojem Imenu, o Ljubljeni Isuse Kriste. Primi utjehu, o Trpeći Isuse Kriste. Nagrada koju si primio od Svoga naroda za Svoju dobrohotnost bio je grijeh. Podavali su se grijehu i hulili danju i noću protiv Tvoga Svetog Imena. Borili su se protiv Tebe i nisu se pokoravali Tvojim Zapovijedima.

Oče budi tješen glasom Svojih nebeskih Zborova. Neka Te glas Tvojih Gospodstava tješi. Amen.

Oče naš, Zdravo Marijo, Slava Ocu

Trpeći Isuse Kriste, podnesi to Gospodine!

Trpeći Isuse Kriste, ljubimo Te!

Trpeće Srce Isusa Krista, dođi Kraljevstvo Tvoje!

Himan

Budi utješen, o Isuse Kriste, naš Gospodine

Tvoja Predragocjena Krv

Za sve nas prolivena

Neka nikada ne bude uzaludna, mi molimo.

2. Molitva

Vječni Oče, pripremio si jedno Sveto Svetohranište, krilo Blažene Djevice Marije, za Svoga Jedinorođenog Sina, Isusa Krista. Blagoslovljena budi utroba koja je nosila jedinog Sina Božjega.

Oče, Tvoj Jedinorođeni Sin rodio se u Betlehemu i bio položen u jaslice jer za Njega i za Njegove roditelje nije bilo mjesta u svratištu. To je bilo zato da bi svijet tražio Kraljevstvo Nebesko prije nego propadljivo bogatstvo ovoga svijeta.

Oče, ovo je ukazivalo na to da Tvoj vlastiti narod nije bio spreman dočekati svoga Kralja, Otkupitelja i Stvoritelja. Nije bilo mjesta za Kralja Neba i Zemlje u Njegovoj vlastitoj zemlji.

Gospodine, došao si Svome vlastitom narodu i oni Te nisu prepoznali kao Kralja. Došao si Svojoj vlastitoj zemlji i oni Te nisu upoznali. Kad su čuli za Tebe kovali su Tvoju smrt. S tom zamisli, ubili su brojnu djecu. Bolan krik i zapomaganje odjeknulo je u Tvojoj vlastitoj zemlji kao dobrodošlica Kralju. Žene nije bilo moguće utješiti jer su njihova djeca bila mrtva.

Isuse, podnio si sve ovo iz ljubavi prema Svome narodu. Ali Tvoj narod nastavio je živjeti u grijehu i činiti svakojaka zla protiv Tebe i Tvoga Nebeskog Oca. Kao Kralja smatrali su Te svojim neprijateljem, kao Otkupitelj bio si za Svoj narod onaj koji se koristi slabostima vlastitog naroda u svoju korist, a kojega si spasio. Tko će, nabrajajući Tvoje milosrđe i ljubaznost prema Tvojem narodu, dovoljno Te utješiti?

Primi utjehu. Budi utješen, o ljubljeni Isuse Kriste. Neka Te glas Tvojih nebeskih Zborova Anđela i Arhanđela hvali i tješi. Amen.

Oče naš, Zdravo Marijo, Slava Ocu

Trpeći Isuse Kriste, podnesi to Gospodine!

Trpeći Isuse Kriste, ljubimo Te!

Trpeće Srce Isusa Krista, dođi Kraljevstvo Tvoje!

Himan

Ublaži žestinu Svoje srdžbe, Gospodine,

Žalosni smo

Svi smo mi griješili

Nećemo nikada opet sagriješiti.

3. Molitva

O ljubljeni Isuse Kriste, Ti koji si došao u ovaj svijet da otkupiš Svoj narod od grijeha. O Vrhovni Pastiru, Tvoje stado se loše i s prezirom odnosilo prema Tebi. Došao si i vidio kako Tvoj narod oskvrnjuje Sveti Hram Tvojega Oca. Tvoja srdžba istjerala ih je iz Svetoga Hrama. I danas ljudi postaju puteni omalovažavanjem Tvoje Nazočnosti u Svetohraništu.

Tješimo Te za grijehe koje ljudi čine protiv Tebe u Svetohraništu, radi hladnoće i nemara koje pokazuju u Tvojoj nazočnosti, radi onih koji Te nedostojno primaju i radi svih onih drugih djela koje ljudi čine protiv Tebe. Oprosti, oprosti, o Ljubljeni Isuse Kriste. Premda Te ljudi neprestano razapinju, po Svojem velikom milosrđu podnosiš sve ove uvrede Svojih ljubljenih stvorova.

O Milosrdni Isuse Kriste prihvati naše tješenje, usrdno Te molimo i smiluj se Svome narodu. Neka Te glas viših Redova nebeskih Anđela utješi. Amen.

Oče naš, Zdravo Marijo, Slava Ocu

Trpeći Isuse Kriste, podnesi to Gospodine!

Trpeći Isuse Kriste, ljubimo Te!

Trpeće Srce Isusa Krista, dođi Kraljevstvo Tvoje!

Himan

Bolno Srce Isusa Krista

Ti si trpio

I otkupio si naše živote

Neka se vrši Tvoja Volja na Zemlji.

4. Molitva

Milosrdni i ljubljeni Isuse Kriste, u žalosti i strahu trpio si u Getsemanskom Vrtu. Također si rekao: "Žalosna je Moja duša do smrti." Tješimo Tvoje Sveto Srce koje mnogo trpi. Podnio si za nas bičevanje na stupu i krunjenje trnjem da bi bili ponizni s Bogom. Uza sve to, mnoge nedužne duše svakodnevno su žrtve pobačaja i njihovi krikovi ranjavaju Tvoje Sveto Srce.

Usrdno Te molimo da ljudima oprostiš sve njihove grijehe. Neka Te glasovi nebeskih Keruba i Serafa i govor evangelizacije ovoga svijeta utješe. Amen.

Oče naš, Zdravo Marijo, Slava Ocu

Trpeći Isuse Kriste, podnesi to Gospodine!

Trpeći Isuse Kriste, ljubimo Te!

Trpeće Srce Isusa Krista, dođi Kraljevstvo Tvoje!

Himan

Isuse u Svetoj Euharistiji

Žao nam je

Za sve grijehe

Počinjene protiv Tebe na Zemlji

5. Molitva

O Dobri i Milosrdni Isuse Kriste koji si Sebe prikazao kao Žrtveno Janje za spas čovječanstva, tješimo Te. U poniznosti si se predao židovskim vojnicima koji su Te vukli kao zločinca, okrutno bez milosrđa. O Dobri Bože, dok Te ljudi sude, tješimo Te, O Trpeći Isuse Kriste, za sve ove uvrede koje su Ti nanesene na svjetskim sudnicama, tješimo Te; za sva okrutna zlostavljanja koja si pretrpio od svoga naroda, navijek Ti se klanjamo, svesrdno ljubimo i častimo. Amen.

R. Klanjanje Ranama Tvoga Svetoga Tijela
O. Primi utjehu, o Presveto Srce koje podnosiš sve ove boli.

R. Klanjanje Tvojoj Svetoj Glavi koja nosi sramnu trnovu Krunu.
O. Tješimo Te, o Presveto Srce koje podnosiš sve ove boli.

R. Klanjanje Dvama Srcima Ljubavi koja su se susrela na putu Kalvarije.
O. Primite naše tješenje, o Srca Majke i Sina. Prikazujemo vam tješenja za ovu bol i žalost koju ste podnijeli na putu Kalvarije.

R. Klanjanje Tvojoj Predragocjenoj Krvi prolivenoj po ulicama Jeruzalema.
O. Primi tješenje Gospodine za Tvoju Krv koja je poslužila kao zadovoljština. Na Kalvariji Stvoritelj Neba i Zemlje stajao je gol naočigled svih ljudi.

R. Klanjamo Ti se Trpeći Isuse Kriste koji podnosiš ovu sramotu za otpuštenje grijeha svijeta.
O. Slava, čast i klanjanje pripadaju Tebi koji si ponizno prihvatio Križ za moje spasenje. Ležeći na Križu vojnici su Te istezali i čavlima pribili Tvoje ruke i noge. Častimo i klanjamo se Tvojim Svetim Ranama i Tvojoj Predragocjenoj izlivenoj Krvi. Molimo Te prinesi ove velike patnje i žalost koju si pretrpio na Križu.

R. Klanjanje Tvojoj Svetoj Smrti, Neokaljani Jaganjče Božji.
O. Vladaj vječno, o Predragocjena Krvi i Vodo iz Tvojeg Svetog Boka. O Trpeći Isuse Kriste, dođi Kraljevstvo Tvoje. Amen.

Oče naš, Zdravo Marijo, Slava Ocu

Trpeći Isuse Kriste, podnesi to Gospodine!

Trpeći Isuse Kriste, ljubimo Te!

Trpeće Srce Isusa Krista, dođi Kraljevstvo Tvoje!

Himan

Trpeći Isuse Kriste na Križu

Kaplje Tvoje Krvi

Sve su izbrojene

Za sve nas da utonemo u tim mislima.

R. Trpeći Isuse Kriste, jedini Sine Božji, Otkupitelju
i Stvoritelju svijeta, oprosti i smiluj se cijelom svijetu.
O. Bolno Srce Isusa Krista, primi utjehu. Amen. (Tri puta)

NIHIL OBSTAT

Rev. P. Stephan Obiukwu, cenzor

Nadbiskupija Onitsha, država Anambra

NIGERIJA - 1. srpnja 1999.

IMPRIMATUR

Dr. Ayo-Maria Atoyebi, OP

biskup Ilorina, država Kwara

NIGERIJA - 17. srpnja 2001.

Obećanja našeg Gospodina
onima koji budu odano molili molitve tješenja i molitve klanjanja

Djeco moja, obećajem da ću štiti od napada zloga svakoga tko Me bude tješio i klanjao mi se ovim molitvama. Neće umrijeti iznenadnom smrću. Neće izgoriti u vatri.

Djeco moja, obećajem da ću štiti od nasrtaja zlih duhova svakoga tko me bude odano štovao i klanjao mi se.

Svaki vojnik koji bude molio ove molitve prije ulaska u bitku, neće biti poražen. Ni metak ga neće moći raniti.

Ako se ove molitve izgovore ženi kod rađanja, imat će manje bolove, a žena koja bude ovo molila, imat će siguran porođaj.

Stavi ovu molitvu na glavu bilo kojega djeteta koje uznemiruju zli duhovi, Moji Kerubi će ga štiti.

Obećajem da ću zaštititi svaku obitelj od udara groma, svaku kuću u kojoj se budu molile ove molitve, zaštiti ću od oluje.

Ako se ove molitve izreknu umirućem, njegova duša neće biti izgubljena.

Svakog grješnika koji me bude tješio i klanjao mi se kroz ovu molitvu, privest ću obraćenju.

Obećajem da ću zaštiti svojom Predragocjenom Krvlju i čuvati u Mojim Svetim Ranama sve koji me tješe i klanjaju mi se. Otrov im neće nauditi. 

Čuvat ću njihovih 5 osjetila.

Obećajem da ću krstiti abortiranu djecu, koja su danomice ubijana u svijetu, i usaditi duboko pokajanje u srca njihovih roditelja, kroz moć Moje Predragocjene Krvi.

Sve koji Me budu tješili i klanjali Mi se ovom molitvom do smrti, pridružit ću nebeskim Vojskama i Zborovima. Dat ću im Zvijezdu Jutarnju.

Preuzeto iz molitvenika:

Predragocjena Krv Isusa Krista – Pobožnost i apostolat, Sion, Zagreb, 2007.

Molitve